ທ່ານໂອບາມາ ແລະທ່ານຊາຣ໌ໂກຊີ ລະລຶກເຖິງວັນດີເດ ຄົບຮອບ 65 ປີ ທີ່ປະເທດຝຣັ່ງ
ແລະຂ່າວສຳຄັນອື່ນໆ: ການດັກສະກັດໂຈມຕີ ຂອງພວກ ຫົວຮຸນແຮງ ເຮັດໃຫ້ນັກໂທດ ນິຍົມທາລີບານ 2 ຄົນ ເສັຽຊີວິດ; ການໂຈມຕີສະລະຊີບ ເຮັດໃຫ້ມີຜູ້ເສັຽຊີວດ 2
ປະທານາທິບໍດີ ຝຣັ່ງ ທ່ານ NICOLAS SARKOZY ແລະປະທານາທິບໍດີ ສະຫະຣັດ ທ່ານ BARACK OBAMA ເດີນທາງໄປເຖິງ ເມືອງນອກມັງດີໃນວັນເສົາ ມື້ນີ້ ເພື່ອເຂົ້າຮ່ວມ ພິທີ ລະລຶກເຖິງ ວັນຄົບຮອບ 65 ປີຂອງວັນດີເດ ຫລື ວັນບຸກຝຣັ່ງ ຊຶ່ງເປັນ ເຂດຢຶດຄອງ ຂອງພວກ ນາຊີເຢັຽຣະມັນໃນສົງຄາມໂລກ ຄັ້ງທີ 2 ຂອງຝ່າຍ ພັນທະມິດ ປະທານາທິບໍດີ ທັງສອງ ຈະພົບປະກັນແລະ ຫລັງຈາກນັ້ນ ກໍຈະພາກັນ ໄປຢ້ຽມ ສຸສານ ອະເມຣິກັນ ທີ່ເມືອງ ນອກມັງດີຊຶ່ງຕັ້ງຢູ່ ໃກ້ໆກັບບ່ອນ ຍົກພົນຂຶ້ນບົກ ໃນວັນດີເດ ບ່ອນທີ່ ປະທານາທິບໍດີທັງສອງ ຈະໄດ້ພົບປະ ກັບຜູ້ນຳ ຂອງອັງກິດ ແລະ ການາດາ ມີທະຫານອະເມຣິກັນການາດາ ແລະປະເທດ ເຄືອຈັກກະພົບອັງກິດ ຫຼາຍກວ່າ 150 ພັນຄົນ ໄດ້ຍົກພົນຂຶ້ນບົກ ທີ່ຫາດ ຫລາຍໆບ່ອນ ໃນພາກເໜືອ ຂອງ ປະເທດຝຣັ່ງ ໃນວັນທີ 6 ມິຖຸນາ ປີ1944 ເພື່ອຊ່ອຍ ປົດປ່ອຍຢູໂຣບ ຈາກການຢຶດຄອງ ຂອງພວກ ນາຊີເຢັຽຣະມັນ ກອງທັບ ປາກິສຖານ ກ່າວວ່າ ພວກຫົວຮຸນແຮງ ໄດ້ໂຈມຕີ ຣົດຂະບວນນຶ່ງໃນເຂດພາກຕາເວັນຕົກສຽງເໜືອ ຂອງປະເທດ ເຮັດໃຫ້ຜູ້ຊ່ອຍ 2 ຄົນ ຂອງນັກສອນສາສນາ ທີ່ເປັນຜູ້ຊ່ອຍ ໄກ່ເກັ່ຽ ຂໍ້ຕົກລົງ ສັນຕິພາບ ໃນເຂດຮ່ອມພູ SWATກັບຣັຖບານ ແຕ່ບໍ່ ປະສົບຜົນສຳເຣັດນັ້ນ ເສັຽຊີວິດ ກອງທັບ ປາກິສຖານ ເວົ້າວ່າຂະບວນຣົດ ດັ່ງກ່າວ ໄດ້ລຳລຽງ ພວກນັກໂທດ ຈາກເມືອງ MALAKAND ໄປຍັງເມືອງPESHAWAR ໃນຕອນເຊົ້າ ມື້ນີ້ ເວລາ ຂະບວນຣົດ ໄປຕຳເອົາ ຣະເບີດແຄມທາງ ເຈົ້າໜ້າທີ່ ກ່າວວ່າ ຫລັງຈາກນັ້ນ ພວກຫົວຮຸນແຮງ ກໍຣະດົມຍິງໃສ່ ກຳລັງຮັກສາຄວາມສະງົບ ເຮັດໃຫ້ ທະຫານຄົນນຶ່ງ ເສັຽຊີວິດ ແລະ ບາດເຈັບອີກ 5 ຄົນ ເຈົ້າໜ້າທີ່ ປາກິສຖານ ກ່າວວ່າ ນັກໂທດ MUHAMMAD ALAM ແລະ AMEER IZZATໄດ້ເສັຽຊີວິດ ນາຍ ALAM ເປັນອະດີດ ຮອງຫົວໜ້າກຸ່ມ ຫົວຮຸນແຮງTEHRIK-E-NIFAZ-I-SHARIAT-E-MUHMADI ຂະນະທີ່ນາຍ IZZAT ເປັນໂຄສົກຂອງກຸ່ມດັ່ງກ່າວ ບຸກຄົນທັງສອງ ໄດ້ຖືກຈັບ ໃນວັນພະຫັດ ຜ່ານມານີ້ ຕຳຣວດອັຟການິສຖານ ກ່າວ ວ່າ ການໂຈມຕີ ດ້ວຍຣະເບີດ ສະລະຊີບໃນເຂດ ພາກໃຕ້ ຂອງປະເທດ ເຮັດໃຫ້ ມີຜູ້ ເສັຽຊີວິດ ຢ່າງນ້ອຍ 3 ຄົນ ທ່ານ JAWIDAHMAD ຜູ້ບັນຊາການຕຳຣວດໃນເຂດທ້ອງຖິ່ນ ກ່າວວ່າ ຜູ້ໂຈມຕີ ກໍເສັຽຊີວິດຄືກັນເວລາລາວ ບີບຄະນວນຣະເບີດ ໃຫ້ແຕກຂຶ້ນ ຂະນະທີ່ ພວມຂີ່ຣົດຈັກ ຢູ່ທີ່ເມືອງ SPINBOLDAK ຊຶ່ງເປັນ ຫົວເມືອງຊາຍແດນ ໃນແຂວງການດາຮາ ນອກນັ້ນແລ້ວ ຍັງມີ 8 ຄົນໄດ້ຮັບບາດເຈັບ ໃນການໂຈມຕີຄັ້ງນີ້ ຮວມທັງແມ່ຍິງ ແລະເດັກນ້ອຍນຳ ເມືອງ SPINBOLDAK ເປັນຈຸດຂ້າມຊາຍແດນ ທີ່ສຳຄັນ ລະຫວ່າງ ອັຟການິສຖານ ແລະປາກິສຖານ ໃນມື້ວັນພຸດ ຜ່ານມາ ການໂຈມຕີ ສະລະຊີບ ກໍເຮັດໃຫ້ ຍາມທີ່ຄຸ້ມກັນ ຂະບວນຣົດຂອງອົງການນາໂຕ້ ຢ່າງນ້ອຍ 5 ຄົນ ເສັຽຊີວິດ ໃນການໂຈມຕີ ທຳນອງດຽວກັນນີ້ຢູ່ໃນເຂດດັ່ງກ່າວ ປະທານາທິບໍດີ ເກົາຫລີໃຕ້ ທ່ານ LEE MYUNG-BAK ກ່າວໃນມື້ນີ້ວ່າປະເທດຂອງທ່ານ ຈະບໍ່ປ່ອຍໃຫ້ ເກົາຫລີເໜືອ ໃຊ້ການຂົ່ມຂູ່ ທາງດ້ານນິວເຄລັຽເພື່ອໃຫ້ໄດ້ ຮັບການຜ່ອນຜັນ ແລະ ຮຽກຮ້ອງໃຫ້ ພຽງຢາງ ກັບຄືນເຂົ້າຮ່ວມການເຈຣະຈາ 6 ຝ່າຍ ໃນຄຳປາສັຍ ເນື່ອງໃນໂອກາດ ວັນໄວ້ອາລັຍໃຫ້ແກ່ພວກທີ່ເສັຽຊີວິດ ໃນປາງສົງຄາມ ເກົາຫຼີນັ້ນ ທ່ານ LEE ກ່າວວ່າຈະບໍ່ມີການ ຜ່ອນສັ້ນຜ່ອນຍາວ ໃຫ້ແກ່ເກົາຫລີເໜືອ ໃນເມື່ອປະເທດດັ່ງກ່າວຂົ່ມຂູ່ ຕໍ່ຄວາມໝັ້ນຄົງ ຂອງເກົາຫລີໃຕ້ ການໃຫ້ທັສນະ ທີ່ວ່ານີ້ມີຂຶ້ນນຶ່ງມື້ ຫລັງຈາກ ຣັຖບານສະຫະຣັດ ສະແດງຮ່ອງຮອຍ ໃຫ້ເຫັນວ່າ ຕົນອາດຈະທຳການລົງໂທດ ທາງດ້ານການເງິນ ຕາມລຳພັງ ຕໍ່ເກົາຫລີເໜືອ ເພີ້ມໃສ່ ການລົງໂທດຂອງອົງການ ສະຫະປະຊາຊາດ ທີ່ໄດ້ປະກາດໄປແລ້ ວເພື່ອເປັນການຕອບໂຕ້ ຕໍ່ການທົດລອງອາວຸດນິວເຄລັຽ ແລະລູກສອນໄຟ ຂອງ ພຽງຢາງ ເມື່ອໄວໆມານີ້ ເຈົ້າໜ້າທີ່ ເມັກຊິໂກ ກ່າວວ່າ ມີເດັກນ້ອຍ 29 ຄົນ ເສັຽຊີວິດແລະອີກ ຫຼາຍສິບຄົນ ໄດ້ຮັບບາດເຈັບ ໃນອັກຄີພັຍ ຢູ່ທີ່ສູນກາງ ເບິ່ງແຍງເດັກໃນມື້ວານນີ້ ພວກເຄາະຮ້າຍ ສ່ວນໃຫຍ່ ໄດ້ເສັຽຊີວິດ ຍ້ອນຫາຍໃຈ ເອົາຄວັນໄຟ ເຈົ້າໜ້າທີ່ ເວົ້າວ່າ ສຳລັບພວກເດັກນ້ອຍ ທີ່ໄດ້ຮັບບາດເຈັບນັ້ນ ໄດ້ຖືກສົ່ງໄປຮັບການປິ່ນປົວ ຢູ່ໂຮງໝໍ ຫລາຍໆແຫ່ງ ເຈົ້າໜ້າທີ່ ກ່າວວ່າ ມີເດັກນ້ອຍບໍ່ຕ່ຳກວ່າ 100 ຄົນ ຢູ່ທີ່ສູນກາງ ເບິ່ງແຍງເດັກ ABC ທີ່ເມືອງ HERMOSILLOໃນພາກເໜືອ ຂອງເມັກຊິໂກ ເວລາໄຟເລີ້ມໃໝ້ ຣັຖບານກາງ ເມັກຊິໂກໄດ້ສົ່ງເຮືອບິນໂຮງໝໍ 3 ລຳ ແລະນາຍແພດ ທີ່ມີຄວາມ ຊ່ຽວຊານ 10 ກວ່າຄົນ ໄປຍັງເມືອງດັ່ງກ່າວ ໃນເວລານີ້ ຍັງບໍ່ທັນ ເປັນທີ່ຈະແຈ້ງ ເທື່ອວ່າ ແມ່ນຫຍັງຄືສາເຫດ ທີ່ພາໃຫ້ເກີດ ໄຟໃໝ້ ເຈົ້າໜ້າທີ່ ເປຣູ ກ່າວວ່າ ພວກປະທ້ວງ ໄດ້ຈັບຕຳຣວດ 38 ຄົນໄວ້ເປັນໂຕ ປະກັນ ລຸນຫລັງ ທີ່ໄດ້ເກີດ ການປະທະກັນ ຢ່າງ ຮ້າຍແຮງ ໃນມື້ວານນີ້ລະຫວ່າງ ພວກຊົນເຜົ່າ ພື້ນເມືອງ ແລະ ຕຳຣວດ ມີຜູ້ເສັຽຊີວິດ 30 ກວ່າຄົນແລະບາດເຈັບ ອີກ 50 ຄົນ ໃນການປະທະກັນ ຊຶ່ງໄດ້ເກີດຂຶ້ນ ຂະນະທີ່ພວກຊົນເຜົ່າພື້ນເມືອງ ພາກັນປະທ້ວງ ຕໍ່ຕ້ານ ການຊອກຄົ້ນຫາ ແຫລ່ງພະລັງງານຢູ່ໃນດິນດອນ ຂອງພວກເຂົາເຈົ້າ ໃນເຂດແມ່ນ້ຳ AMAZON ຄວາມຮຸນແຮງ ໄດ້ເກີດຂຶ້ນໃນບໍຣິເວນ ພາກເໜືອ ຂອງເປຣູ ທີ່ຮູ້ກັນໃນນາມ CURVA DEL DIABLO ຫລືທາງໂຄ້ງປີສາດ ພວກຜູ້ນຳ ຂອງຊົນເຜົ່າພື້ນເມືອງ ກ່າວວ່າ ຕຳຣວດ ໄດ້ຍິງປືນເຂົ້າໃສ່ ພວກປະທ້ວງ ຫຼາຍຮ້ອຍຄົນ ຈາກເຮືອຈບິນ ເຮຣີຕອບເຕີ້ ແຕ່ເຈົ້າໜ້າທີ່ກ່າວວ່າ ຕົນໄດ້ຖືກໂຈມຕີ ຂະນະທີ່ ພະຍາຍາມ ຈະສລາຍ ການອັດຫົນທາງ ພວກຊົນເຜົ່າພື້ນເມືອງເປຣູ ໄດ້ພາກັນ ອັດຖນົນຫົນທາງ ແລະຮ່ອງນ້ຳ ເປັນໄລຍະໆນັບແຕ່ເດືອນເມສາ ເປັນຕົ້ນມາ ເພື່ອທວງໃຫ້ຣັຖບານ ຍົກເລີກກົດໝາຍທີ່ພວກເຂົາເຈົ້າ ເວົ້າວ່າ ສົ່ງເສີມໃຫ້ ບໍຣິສັດ ຕ່າງປະເທດ ສວຍໃຊ້ປໂຍດຈາກດິນດອນ ຂອງ ພວກເຂົາເຈົ້າ ນອກນັ້ນ ພວກປະທ້ວງ ຍັງໄດ້ປິດ ການຜລິດນ້ຳມັນຢູ່ໃນຂົງເຂດດັ່ງກ່າວ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ